Úradný vestník L 048 , 19/02/2000 S. 0001 - 0028



Nariadenie Komisie (ES) č. 331/2000 zo 17. decembra 1999, ktorým sa mení a dopĺňa príloha V nariadenia Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín KOMISIA EURÓSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], zmenené a doplnené nariadením (ES) č. 1804/1999 [2], najmä na tretiu zarážku článku 13, (1) keďže článok 10 nariadenia (EHS) č. 2092/91 ustanovuje možnosť používať logo, keď bolo definované v prílohe V nariadenia (EHS) č. 2092/91; keďže prevádzkovatelia môžu používať toto logo na dobrovoľnej báze v súlade s podmienkami stanovenými v tomto článku; (2) keďže logo spoločenstva môže byť uvedené spolu s označením stanoveným v článku 10 a prílohe V, udávajúc, že príslušné výrobky podliehajú pravidlám kontroly; (3) keďže z pohľadu spotrebiteľov je dôležité zaručiť, aby označenia o údajoch obsahovali minimálne štandardizované údaje; keďže logo by sa malo používať výlučne podľa presne definovaných technických požiadaviek uvedených v grafickej príručke; (4) keďže logo umožňuje prevádzkovateľom zvýšiť dôveryhodnosť svojich výrobkov medzi spotrebiteľmi v Európskej únii a tiež umožňuje lepšiu identifikáciu týchto výrobkov; (5) keďže použitie loga naznačuje, že výrobky označené týmto logom vo všetkých štádiách výroby, prípravy a predaja, podliehajú kontrolnému programu, za ktorý zodpovedajú členské štáty. Kontrolný program garantuje zachovanie dôveryhodnosti výrobkov a to, že spĺňajú podmienky vzťahujúce sa na ekologické výrobné metódy; (6) keďže logo predstavuje pre prevádzkovateľov užitočnú pomôcku, ktorú môžu použiť pri označovaní svojich výrobkov, ak boli všetky podmienky použitia loga splnené; (7) keďže opatrenia stanovené v tomto nariadení sú v súlade so stanoviskom výboru uvedeného v článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha V nariadenia (EHS) č. 2092/91 sa nahrádza prílohou tohto nariadenia. Článok 2 Na uvedenie loga spoločenstva, na ktoré sa odvoláva časť B prílohy, sa pri označovaní musia uplatniť ustanovenia stanovené v článku 10 nariadenia (EHS) č. 2092/91 a časti B1, B2, B3 a B4 prílohy tohto nariadenia. Článok 3 Toto nariadenie nadobúda účinnosť 60 dní po jeho uverejnení v Úradnom vestníku Európskych spoločenstiev. Označenia v prílohe V, vytvorené pred nadobudnutím účinnosti tohto nariadenia, možno používať až do vyčerpania zásob. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1999 Za Komisiu Franz Fischler člen Komisie [1] Ú. v. ES L 198, 22.7.1991, s. 1. [2] Ú. v. ES L 222, 24.8.1999, s. 1. -------------------------------------------------- PRÍLOHA " PRÍLOHA V ČASŤ A: ÚDAJ O TOM, ŽE NA VÝROBKY SA VZŤAHUJE KONTROLNÝ PROGRAM Údaj o tom, že na výrobok sa vzťahuje kontrolný program, musí byť vyjadrený v rovnakom jazyku alebo jazykoch, ako sa používajú pre označenie. ES: Agricultura Ecológica — Sistema de control CE DA: Økologisk Jordbrug — EF-kontrolordning DE: alebo Biologische Landwirtschaft — EG-Kontrollsystem EL: Βιολογική γεωργία — Σύστημα ελέγχου ΕΚ EN: Organic Farming — EC Control System FR: Agriculture biologique — Système de contrôle CE IT: Agricoltura Biologica — Regime di controllo CE NL: Biologische landbouw — EG-controlesysteem PT: Agricultura Biológica — Sistema de Controlo CE FI: Luonnonmukainen maataloustuotanto — EY:n valvontajärjestelmä SV: Ekologiskt jordbruk — EG-kontrollsystem ČASŤ B: LOGO SPOLOČENSTVA B.1. Podmienky ohľadom uvedenia a používania loga spoločenstva B.1.1. Uvedené logo spoločenstva zahŕňa vzory uvedené v časti B.2 tejto prílohy. B.1.2. Označenia, ktoré musí logo obsahovať, sú uvedené v časti B.3 tejto prílohy. Logo je možno kombinovať s označením uvedeným v časti A tejto prílohy. B.1.3. Pri použití loga spoločenstva a označení uvedených v časti B.3 tejto prílohy je nutné dodržať pravidlá technickej reprodukcie stanovené v grafickej príručke v časti B.4 tejto prílohy. B.2. Predlohy +++++ TIFF +++++ +++++ TIFF +++++ B.3. Označenia, ktoré sa vložia do loga spoločenstva B.3.1. Jednojazyčné označenia: ES: AGRICULTURA ECOLÓGICA DA: ØKOLOGISK JORDBRUG DE: alebo ÖKOLOGISCHER LANDBAU EL: ΒΙΟΛΟΓΙΚΗ ΓΕΩΡΓΙΑ EN: ORGANIC FARMING FR: AGRICULTURE BIOLOGIQUE IT: AGRICOLTURA BIOLOGICA NL: BIOLOGISCHE LANDBOUW PT: AGRICULTURA BIOLÓGICA FI: LUONNONMUKAINEN MAATALOUSTUOTANTO SV: EKOLOGISKT JORDBRUK B.3.2. Dvojjazyčné označenia: Kombinácie dvoch označení, vzťahujúce sa na jazyky uvedené v časti B.3.1, budú schválené, ak budú vytvorené v súlade s nasledovnými príkladmi: NL/FR: BIOLOGISCHE LANDBOUWAGRICULTURE BIOLOGIQUE FI/SV: LUONNONMUKAINEN MAATALOUSTUOTANTOEKOLOGISKT JORDBRUK FR/DE: AGRICULTURE BIOLOGIQUEBIOLOGISCHE LANDWIRTSCHAFT B.4. Grafická príručka OBSAH | Strana | 1.Úvod | 48 | 2.Všeobecné použitie loga | 48 | 2.1.Farebné logo (vzory farieb) | 48 | 2.2.Jednofarebné logo: čierno-biele | 49 | 2.3.Kontrast s farebným pozadím | 50 | 2.4.Písmo | 50 | 2.5.Jazyk | 50 | 2.6.Veľkosti zmenšených verzií | 51 | 2.7.Špecifické podmienky pre použitie loga | 51 | 3.Pôvodné logotypy | 52 | 3.1.Výber dvoch farieb | 52 | 3.2.Obrysy | 67 | 3.3.Jednofarebné logo: čierno-biele | 67 | 3.4.Vzory farieb | 68 | 1. ÚVOD Grafická príručka je určená pre prevádzkovateľov a slúži ako pomôcka pre reprodukciu loga. 2. VŠEOBECNÉ POUŽITIE LOGA 2.1. FAREBNÉ LOGO (vzory farieb) V prípade použitia farebného loga musí byť toto logo vytvorené použitím základných farieb (Pantone) alebo štvorfarebného rozkladu. Vzorové farby sú uvedené nižšie. +++++ TIFF +++++ 2.2. JEDNOFAREBNÉ LOGO: ČIERNO-BIELE Čierno-biele logo možno použiť v tejto podobe: +++++ TIFF +++++ 2.3. KONTRAST S FAREBNÝM POZADÍM Ak chcete použiť farebné logo na farebnom pozadí, na ktorom by nebolo dobre čitateľné, ohraničte logo vonkajším kruhom a zvýšte kontrast takýmto spôsobom: +++++ TIFF +++++ 2.4. PÍSMO Použite veľké tučné zúžené písmo typu Frutiger. Veľkosť písmen sa prispôsobí podľa noriem stanovených v časti 2.6. 2.5. JAZYK Môžete použiť jazykovú variantu alebo varianty podľa vášho výberu, pokiaľ sú v súlade s podmienkami uvedenými v časti B.3. 2.6. VEĽKOSTI ZMENŠENÝCH VERZIÍ Ak je nevyhnutné na rozličných označeniach použiť logá rôznych veľkostí, najmenšia veľkosť loga bude nasledovná: a) Jednojazyčné logá budú mať minimálny priemer 20 mm. +++++ TIFF +++++ b) Dvojjazyčné logá budú mať minimálny priemer 40 mm. +++++ TIFF +++++ 2.7. URČITÉ PODMIENKY PRE POUŽITIE LOGA Použitie loga pridáva výrobkom špecifickú hodnotu. Farebné logo bude mať preto najväčší účinok, pretože bude pôsobivejšie a kupujúci ho ľahšie a rýchlejšie identifikujú. Jednofarebné logo (čierno-biele), ako je uvedené v časti 2.2, sa preto odporúča použiť iba v prípadoch, kde je použitie farebného loga nepraktické. 3. PÔVODNÉ LOGOTYPY 3.1. VÝBER DVOCH FARIEB - Jednojazyčné označenia vo všetkých jazykoch +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ - Príklady dvojjazyčných označení uvedených v časti B.3.2 +++++ TIFF +++++ +++++ TIFF +++++ +++++ TIFF +++++ 3.2. OBRYSY +++++ TIFF +++++ 3.3. JEDNOFAREBNÉ LOGO: ČIERNO-BIELE +++++ TIFF +++++ 3.4. VZORY FARIEB PANTONE REFLEXNÁ MODRÁ +++++ TIFF +++++ PANTONE 367 +++++ TIFF +++++ " --------------------------------------------------